USAs tidligere president Monroe "Eagle" Cole trekker seg tilbake fra politikk, og flytter til ferie-hjemmet sitt i byen Mooseport i Maine, for å komme seg unna sin tidligere kone Charlotte. Harold "Handy" Harrison eier byens lokale jernvare-butikk og arbeider som rørlegger. Handys jobb holder ham så opptatt at han har forsømt forholdet sitt til kjæresten og veterinæren Sally Mannis, som derfor vurderer å avslutte forholdet til Handy. Etter den sittende ordførerens død bestemmer bystyret seg for å henvende seg til tidligere president Cole for å få ham til å stille til valg som ny ordfører.